ועדת הכלכלה, כנסת 17, פרוטוקול מספר 459, 2008-01-15 12:00

גלעד ארדן: אני מתכבד לפתוח את ישיבת ועדת הכלכלה.

גלעד ארדן: על סדר היום עידוד התעשייה בצפון הארץ ובקריות בעקבות מלחמת לבנון השנייה.

גלעד ארדן: קיבלתי פנייה ממספר ראשי ערים בצפון הארץ ובקריות, והבנתי שהוגשה גם עתירה לבג"ץ בנושא הזה.

גלעד ארדן: ראשי הערים טוענים שממשלת ישראל נוהגת בצורה מפלה בכל הקשור לעידוד התעשייה בצפון הארץ ובקריות בעקבות מלחמת לבנון השנייה.

גלעד ארדן: כולנו זוכרים שבמלחמת לבנון השנייה הצפון ספג מהלומה קשה מאוד, גם ברמת הפרט והאזרח ובוודאי גם ברמת העסקים, בין הקטנים ובין הגדולים שהפסידו כסף רב.

גלעד ארדן: ועדת הכלכלה, אז בראשותו של קודמי חבר הכנסת כחלון, ערכה ביקורים מיוחדים באזור, וגם בעיריית חיפה, ביקור בו השתתפתי.

גלעד ארדן: כינסתי את הדיון הזה כדי לבחון האם הטיפול של הממשלה באזור הצפון בעקבות המלחמה שוויוני, ואם ניווכח שלא האם ועדת הכלכלה יכולה לפעול בדרכים ציבוריות כלשהן, כולל חקיקה, כדי לנסות ליצור שוויוניות.

גלעד ארדן: אני לא מבין איזה אינטרס יש לממשלה לפעול בצורה בלתי שוויונית כלפי תושבי הצפון, זה נראה לי לא הגיוני, אבל לשם כך כינסתי את הדיון.

גלעד ארדן: חשוב לשמוע בנושא הזה קודם כול את נבחרי הציבור.

2371: קודם כול צריך ליישר את הקו לגבי העובדות.

גלעד ארדן: אני מנהל את הדיון ואני מבקש ממך לאפשר לי לקבוע את סדר הדוברים.

גלעד ארדן: אתה כמובן אחד הדוברים המרכזיים, אדוני ראש עיריית חיפה.

גלעד ארדן: קודם כול אני רוצה לאפשר למי שביקשו את הדיון, לראשי הערים, להציג את הבעיה מזווית ראייתם, לאחר מכן מר איתי יחזקאלי ממרכז ההשקעות יציג את עמדת הממשלה.

גלעד ארדן: אתה מייצג את הממשלה בעניין הזה?

שי כהן: אני עוזר מנהל מרכז ההשקעות.

שי כהן: אנחנו מייצגים את עמדת משרד התעשייה, המסחר והתעסוקה.

גלעד ארדן: אתם הרי עושים שימוש במקורות הכספיים שהממשלה נותנת בידכם ואומרת לכם לעשות בהם שימוש.

גלעד ארדן: אני לא בטוח שאתם מי שאמורים להשיב מטעם הממשלה על הטענות שיעלו כאן.

איתי יחזקאלי: אנחנו אחראים גם על צו אזורי עדיפות לאומית.

גלעד ארדן: נכון, אבל לא על מי שניסח את הצו, על המדיניות שכלולה בצו.

שי כהן: ביחד עם משרד האוצר ומשרד המשפטים בדרך כלל.

גלעד ארדן: יש כאן ייצוג למשרד האוצר ולמשרד המשפטים?

לאה ורון: נציג משרד האוצר, מר ג'קי ברקאי, רכז תעשייה באגף התקציבים, צריך להגיע.

לאה ורון: צריך להיות כאן גם היועץ הכלכלי לשר התעשייה, המסחר והתעסוקה, מר שמעון יפרח.

דב מרום: אני מנכ"ל לשכת המסחר והתעשייה של חיפה והצפון, אבל יש לי בקשה מכבודו באשר לכותרת של הדיון.

דב מרום: הצגת את זה כסיוע לתעשייה.

דב מרום: אני סבור שצריך להציג את זה כסיוע לתעשייה ולמגזר המסחר והשירותים, שבאזור הצפון מהווה 64% הן מהמועסקים והן ממספר העסקים.

גלעד ארדן: אתה צודק שצריך לשמוע גם על הנושא הזה, אבל על-פי הכותרת של הפנייה שהגיעה אליי כך קראתי לדיון, לא הפעלתי כאן שיקול דעת.

גלעד ארדן: יש עוד נושאים רבים שצריך לדון בהם, אבל הפנייה היתה על טענה להפליה בעידוד התעשייה.

גלעד ארדן: אני מציע שנשמע קודם כול את מבקשי הדיון ולאחר מכן אני מקווה שיצטרף אלינו נציג משרד האוצר.

גלעד ארדן: רשות הדיבור למר דוד עמר, ראש עיריית נשר, בבקשה.

דוד עמר: הטענה של תושבי ישובי הצפון בעשרים השנים האחרונות, שמתייחסים לצערנו כאילו המדינה מתחילה בגדרה ונגמרת בחדרה.

דוד עמר: כל הזמן טענו שהצפון מקופח.

דוד עמר: ואז לצערנו הגיעה המלחמה כפי שהגיעה וקרה מה שקרה.

דוד עמר: הממשלה קיבלה החלטה נבונה ללכת עם הפנים לצפון.

דוד עמר: בכל אירוע שבו הופיעו ראש הממשלה או שרי ממשלת ישראל הבטיחו שאחרי המלחמה אכן יילכו עם הפנים לצפון.

דוד עמר: אני זוכר שבכנס אחד חברי הטוב ראש עיריית חיפה, מר יונה יהב, התרגז ואמר: אני חושש שאחרי המלחמה נדבר אל הקירות.

דוד עמר: ואז ראש הממשלה ושר האוצר ועוד מספר שרים שהיו נוכחים קמו ואמרו: לא, אחרי המלחמה נלך עם הפנים לצפון.

דוד עמר: שמחנו מאוד.

דוד עמר: יום אחד אחרי המלחמה הוא הופיע בכנס בחיפה, בנוכחות ראשי ערים בצפון וקהל רב, והכריז שיחוקק חוק עדיפות לאומית שיכלול רק את חיפה.

דוד עמר: שאלנו מה עם ההבטחה של ראש הממשלה בתקופת המלחמה.

דוד עמר: הרי במלחמה נתנו לממשלה גיבוי מלא, סבלנו כולנו – חיפה ונשר וקריית אתא וקריית ביאליק וקריית מוצקין.

דוד עמר: סיירתם באזור וראיתם במו עיניכם.

דוד עמר: הוא לא ענה, התחמק.

דוד עמר: יתרה מכך, הוא הגיע לישיבת הממשלה והגיש הצעת חוק שבפירוש מפלה, בניגוד להבטחה שלו בתקופת המלחמה.

דוד עמר: לצערנו, ככל שניסינו לדבר לא עזר כלום והוחלט מה שהוחלט.

דוד עמר: לא נותרה לנו שום ברירה אלא לבקש צדק בבג"ץ.

דוד עמר: קיפוח הצפון לא התחיל כאשר מר יונה יהב נבחר לראש עיריית חיפה, אלא עוד לפני שמר יונה יהב ידע שאי-פעם יהיה ראש עירייה.

דוד עמר: אני מחזיק בידי מסמכים מדיונים עם ראש הממשלה כאשר היה שר התעשייה, המסחר והתעסוקה.

דוד עמר: (מעביר את המסמכים ליושב-ראש הוועדה.

דוד עמר: ) המסמכים שאני מציג כאן מתייחסים אמנם רק לנשר.

דוד עמר: מדינת ישראל השקיעה בנשר במה שקשור להיי-טק 30 מיליון שקל, כסף של עם ישראל.

דוד עמר: החלטה מן הסוג הזה מורידה לטמיון את כל ההשקעה.

דוד עמר: שאלתי: ריבונו של עולם, מה קרה כאן?

דוד עמר: הרי לא אני החלטתי, אלא ראש הממשלה המנוח יצחק רבין ז"ל חודש לפני שנרצח הכריז על הפרויקט הזה כפרויקט לאומי.

דוד עמר: התוכניות מוכנות ומאושרות, וכל משקיע שהגיע אלינו שאל אותנו: אדוני ראש העירייה, יש אילו הטבות?

דוד עמר: לא.

דוד עמר: אם לא – הולך למקום אחר שבו ניתנות הטבות: ליקנעם או למגדל העמק, ולא מגיע לחיפה או לקריות.

דוד עמר: כך נוצרו למעשה שתי מדינות: מדינה אחת בין גדרה וחדרה, ועוד מדינה של הצפון ושל הדרום.

דוד עמר: עד שקרה מה שקרה.

דוד עמר: עליכם להבין, כל ראשי הערים בצפון בעד מה שחיפה קיבלה, בצדק קיבלה, וטוב שקיבלה, אבל גם אנחנו רוצים.

דוד עמר: אדוני יושב-ראש הוועדה, חבריי חברי הכנסת, אם ההחלטה שנתקבלה תישאר בעינה נחזור עשרים שנים אחורה, ניהפך שוב לחצר האחורית של עיריית חיפה.

דוד עמר: שוב יגיעו בנשר ל-17% או 18%, לכל היותר 20% הצלחה בבחינות הבגרות.

דוד עמר: תראו מה אירע בפריפריה בזמן האחרון, נשר הגיעה השנה ל-75% הצלחה בבחינות הבגרות.

2371: בלי אזור פיתוח ב'.

דוד עמר: נכון.

דוד עמר: מר יונה יהב אומר: אם יהיה טוב בחיפה יהיה טוב בקריות.

דוד עמר: איך יכול להיות טוב בקריות?

דוד עמר: איך יכול להיות טוב בנשר?

דוד עמר: היום יש לי תוכניות מאושרות ל-400,000 מטר ומחר אוכל לעלות עם טרקטור וליישם אותן הלכה למעשה.

דוד עמר: אני מחכה רק להשקעות ממרכז ההשקעות במשרד התעשייה, המסחר והתעסוקה.

דוד עמר: אני מבקש ממך, אדוני היושב-ראש, תעשו הכול לסייע לנו.

דוד עמר: הקריות וחיפה הן מטרופולין אחד וצריכות להיות שוות.

דוד עמר: תסייעו שיהיה טוב לצפון.

גלעד ארדן: תודה.

גלעד ארדן: מר יעקב פרץ, תוכל אולי להסביר לפרוטוקול מה ההבדל בהטבות שניתנות היום לחיפה מול הישובים שאתם מייצגים?

יעקב פרץ: אני סבור שנציגי מרכז ההשקעות יוכלו להסביר את זה טוב ממני.

יעקב פרץ: הם נמצאים כאן כדי להבהיר את משמעות ההעדפה.

יעקב פרץ: לנו אין מאבק עם העיר חיפה.

יעקב פרץ: המלחמה האחרונה לא הבדילה בין העיר חיפה ובין הקריות או כל הצפון בלי יוצא מן הכלל.

יעקב פרץ: במלחמת לבנון השנייה שיתפנו פעולה מתוך אחריות לאומית, וראינו ביחד את המשמעות של הפגיעה בצפון, מחיפה וצפונה.

יעקב פרץ: נתקבלה החלטת ממשלה על סיוע לנפת חיפה, שכוללת את הקריות והצפון, את טירת הכרמל, נשר ואחרים.

יעקב פרץ: על-פי החלטת הממשלה כולם מקבלים אותן העדפות.

יעקב פרץ: במסווה כלשהו, שלא ידענו עליו, באה העיר חיפה, תקעה סכין בגב לכל הרשויות המקומיות מסביב והגניבה החלטה לתת העדפה לתעשייה עתירת ידע בחיפה.

יעקב פרץ: חיפה לא שונה מהקריות או מנשר.

יעקב פרץ: אי אפשר להעדיף את היזם של חיפה על פני היזם של נשר.

יעקב פרץ: כל רשות מקומית עושה את מרב המאמצים לפתח את התעשייה שלה.

יעקב פרץ: (ביקור בוועדה של מבקר המדינה הטורקי, מלווה במבקר המדינה וחבר הכנסת ריבלין.

יעקב פרץ: )

יעקב פרץ: אחזור על העובדה, שחיפה באה מאחורי גבן של כל הרשויות המקומיות והצליחה לקבל החלטה, תמוהה לדעתנו, לתת העדפה רק לעיר חיפה.

לאה ורון: איפה נתקבלה ההחלטה שאתה מדבר עליה?

יעקב פרץ: בממשלה.

יעקב פרץ: לא קיבלנו הסבר ממשרד התעשייה, המסחר והתעסוקה מדוע הביא את ההמלצה הזאת לממשלה ומדוע כך הופיעה ההמלצה.

יעקב פרץ: מדוע להעדיף את היזם של העיר חיפה על פני היזם של אזורי התעשייה האחרים ברשויות האחרות?

יעקב פרץ: צריך לזכור שגבול העיר חיפה נמצא כחוט השערה מכל הרשויות המקומיות האחרות.

יעקב פרץ: העיר חיפה לא מנותקת משאר הרשויות המקומיות, אלא יש רצף אורבני.

יעקב פרץ: הגבול בין הערים הללו הוא פרי החלטה פוליטית כזאת או אחרת שמפרידה בעצם בין הרשויות המקומיות, אבל זה רצף אורבני אחד.

יעקב פרץ: האיגודים העירוניים שלנו משותפים, וגם כל מערך התשתית משותף.

יעקב פרץ: אף אחד לא עושה לנו טובה, אנחנו לא יונקים מאף אחד כוח.

יעקב פרץ: כולנו יונקים כוח זה מזה, כולנו יוצרים את העוצמה הכלכלית של המטרופולין של הצפון.

דוד עמר: יתרה מכך, ויתרנו לחיפה כאשר אפשרנו שבתי הזיקוק יהיו בשטח השיפוט שלה.

2371: ממש ויתרתם ...

גלעד ארדן: הזמן של נציג משרד האוצר מוגבל וחשוב לי שנוכל לשמוע אותו כדי להבין את ההסבר למדיניות הזאת.

גלעד ארדן: הדיון יימשך עוד, ונאפשר לדבר גם אחר-כך.

גלעד ארדן: תשתדלו לא לקטוע זה את דברי חברו.

יעקב פרץ: מצער שלא נמצא כאן נציג משרד התעשייה, המסחר והתעסוקה בעל סמכות ושיקול דעת לקבל החלטה, לשנות את ההחלטה כאן היום כדי לנסות להביא המלצה משותפת.

יעקב פרץ: לנו אין מאבק נגד העיר חיפה.

יעקב פרץ: עשינו הכול לאורך כל השנים כדי שחיפה תתחזק.

יעקב פרץ: כאשר הקריות חזקות, חיפה חזקה.

יעקב פרץ: כאשר הקריות חלשות, חיפה חלשה.

יעקב פרץ: אין לנו מאבק מול חיפה.

יעקב פרץ: אני לא רוצה להתעמת מול מר יונה יהב.

יעקב פרץ: ההתנהגות לא סבירה, זאת התנהגות לא ציבורית, לכן אנחנו מתקוממים נגד המעשה שעשתה העיר חיפה, אבל אנחנו לא באים בטענה נגד העיר חיפה.

גלעד ארדן: אתם לא מבקשים לבטל את ההטבות לעיר חיפה, אלא מבקשים שההטבות שניתנות שם יינתנו גם אצלכם.

יעקב פרץ: בוודאי שלא.

יעקב פרץ: אנחנו רוצים שאת ההעדפה שנתנו לחיפה יתנו גם לקריות ולשאר הערים שגובלות עם העיר חיפה היות ואנחנו נמצאים באותו רצף אורבני.

2371: בבג"ץ הם מבקשים לבטל את ההטבה שניתנה לנו.

גלעד ארדן: מר יהב היית מספר שנים בבניין הזה.

גלעד ארדן: אאפשר לך מיד את רשות הדיבור, תוכל לתקן כל מה שנראה לך דרוש תיקון.

יעקב פרץ: אנחנו לא מבקשים לבטל את ההעדפה לעיר חיפה, לא הגשנו בקשה כזאת.

יעקב פרץ: אנחנו רוצים לקבל את ההעדפה, כפי שהעיר חיפה קיבלה העדפה.

יעקב פרץ: אנחנו רוצים שתהיה החלטה שוויונית.

יעקב פרץ: לא מדובר בעיר מנותקת מהאזור האורבני.

יעקב פרץ: חשוב לנו שתתקבל החלטה שוויונית.

יעקב פרץ: הקריות ושאר הערים הגובלות בעיר חיפה לא נפגעו פחות מאשר העיר חיפה במלחמה.

יעקב פרץ: אין נתק ברצף האורבני.

יעקב פרץ: הממשלה אמרה שההחלטה להעדיף את חיפה באה בעקבות המלחמה, לא בעקבות שום סיבה אחרת.

יעקב פרץ: לא בעקבות זה שחיפה עבדה קשה יותר מאשר שאר הערים, לא בגלל שחיפה כרגע זקוקה להעדפה כזאת או אחרת, אלא רק בגלל המלחמה, ואם כך הרי אין ספק שהרשויות החלשות יותר צריכות לקבל דווקא הן את ההעדפה בראש ובראשונה כדי שנוכל להתחזק, כדי שניצור את המערכת הכלכלית שצריכה להיות חזקה בפני הרשויות.

יעקב פרץ: דבר שני, איך יעלה על הדעת להעדיף יזם א' על יזם ב'? יזם א' גר אצלי ועובד אצלי.

יעקב פרץ: למה שהוא יינזק רק כי כרגע העיר חיפה קיבלה העדפה?

2371: על מה אתה מדבר?

2371: אצלכם אין היי-טק בכלל.

יעקב פרץ: אז יהיה היי-טק.

יעקב פרץ: גם אצלך אין היי-טק.

2371: אז איך אתה אומר שמעדיפים קבלן אחד על השני?

2371: בלשון אין עצמות, אפשר להגיד כל דבר.

יעקב פרץ: אם הממשלה הזאת היתה מקבלת החלטה, או משרד התעשייה, המסחר והתעסוקה היה מביא המלצה - - -

גלעד ארדן: מר יונה יהב, אתה רוצה שלא אאפשר לך אחר-כך לדבר?

גלעד ארדן: זה לא לעניין.

גלעד ארדן: תן לו לסיים.

2371: אני כלל לא הוזמנתי לישיבה.

גלעד ארדן: אם לא הוזמנת אנחנו מתנצלים.

גלעד ארדן: הובהר לך שזה עקב תקלה טכנית או אי-הבנה.

גלעד ארדן: אם אתה רוצה לנצל את זה דווקא לרעה ולעשות מזה עניין אז אנהג באמת כאילו לא הוזמנת.

גלעד ארדן: עם כל הכבוד לך, אנחנו לא פועלים כאן נגדך.

גלעד ארדן: אנחנו מנסים להבין למה הקריות, נשר וטירת הכרמל לא קיבלו את מה שאתם קיבלתם.

גלעד ארדן: זה שאתה רואה צורך לפעול נגדם, את זה תסביר לציבור הרחב, עם כל הכבוד לך.

2371: איך אני פועל נגדם?

גלעד ארדן: תפסיק לקטוע כאן את דברי האנשים.

גלעד ארדן: אני מנהל את הדיון, ואם תמשיך בדרך הזאת אוציא אותך החוצה.

2371: אני לא עותר נגדם, אלא להיפך.

גלעד ארדן: אתה לא תנהל כאן את הדיון.

אליהו גבאי: חבר הכנסת ארדן, אני מבקש שתירגע.

אליהו גבאי: בכל זאת זה ראש עיריית חיפה.

גלעד ארדן: ואני חבר כנסת ואתם חברי כנסת, ואלו ראשי ערים, ואם הוא לא מאפשר לנהל את הדיון אני לא אאפשר גם לו לדבר.

יעקב כהן: גם ראש עיריית רמת גן צעק כאן ולא עשינו שום דבר.

גלעד ארדן: אם מישהו היה כאן אתמול וצעק זה אומר שגם היום יהיה כאן מישהו שיצעק?

אליהו גבאי: אדוני היושב-ראש, אתה עובד קשה מהבוקר.

גלעד ארדן: אני מודה לך על ההבנה, חבר הכנסת גבאי.

יעקב פרץ: הדיון כאן היום לא אישי, ואנחנו לא מדברים על האישיות של מר יונה יהב, חלילה וחס, ושלא יתפרש כך, גם כשהדברים נאמרים בטון קשה, לצערנו, וכשאנחנו נמצאים במעמד הזה.

יעקב פרץ: אני חוזר ואומר, אילו נתקבלה החלטה על הרחבת גבול מת"מ, על הרחבת תחום ההיי-טק של חיפה בעוד 500 דונם, ורק שם, אז אולי אנו בקריות לא היינו מדברים.

יעקב פרץ: היינו שואלים מדוע מת"מ ולא טירת הכרמל שגובלת עם מת"מ, זאת שאלה מתבקשת, אבל לא היינו באים בטענה.

יעקב פרץ: אבל כאשר מחילים את ההעדפה הזאת על כל גבולות העיר חיפה, כאשר כל אחת מן הערים מסביב ממוקמת בגבול חוט השערה עם העיר חיפה, לא ייתכן שיעדיפו יזם א' על יזם ב'.

יעקב פרץ: גם אני שוחחתי עם מנכ"ל משרד ההשקעות ושאלתי אותו מתי נקבל העדפות.

יעקב פרץ: הוא אמר שאם הממשלה תקבל החלטה נוכל לקבל מהר מאוד 500 דונם מלאים בתעשייה.

יעקב פרץ: עשינו הערכה כלכלית, חשבנו על ערך הקרקע ועל הארנונה למטר מרובע ואיך נמשוך אלינו תעשיית היי-טק ואיך נצליח.

יעקב פרץ: ואז פתאום התקבלה החלטה לנשל את כולם ולהעדיף רק את העיר חיפה.

יעקב פרץ: בשל מה?

יעקב פרץ: מדוע עליה להיות מועדפת עלינו?

יעקב פרץ: אין לכך סיבה.

יעקב פרץ: אני מצפה מוועדת הכלכלה, שתפקידה לבחון את כל מה שקורה במשרד התעשייה, המסחר והתעסוקה והיא שמביאה לאישורים וגם להמלצות, הייתי מצפה מהוועדה היום לקבל החלטה לפיה יצורפו כל הערים שגובלות ברצף האורבני של העיר חיפה לאותה החלטה על ההעדפה.

יעקב פרץ: חשוב מאוד שההחלטה הזאת תתקבל ותיושם.

יעקב פרץ: אנחנו מנסים כרגע למנוע פגיעה בקריות ובערים מסביב.

גלעד ארדן: אדוני נציג משרד האוצר, אני מבקש להבין את עמדתכם.

גלעד ארדן: אני מבקש שתסביר את החלטת הממשלה לגבי אזור חיפה ואת הנימוק לכך שההעדפה ניתנה בחיפה ולא בערים הגובלות בה.

2371: אנא תרשה לי לדבר לפניו כי הוא לא מכיר את ההיסטוריה.

2371: ההיסטוריה בת 10 שנים.

גלעד ארדן: מר יונה יהב, לא יאומן, זה פשוט לא מתאים לך.

גלעד ארדן: אתה אדם מבוגר, אני צעיר.

גלעד ארדן: ביקשתי ממך בקשה.

גלעד ארדן: אני יושב-ראש הוועדה ומעוניין לנהל את הדיון לפי הפררוגטיבה שלי.

גלעד ארדן: אני לא מבין אותך.

יעקב ברקאי: החלטת הממשלה המקורית, החלטה מספר 561, לא כללה את חיפה, אלא את כל הצפון, והשאירה עוד סכום כסף מסוים לתיקון לטובת חיפה.

גלעד ארדן: מה קובעת ההחלטה?

יעקב ברקאי: באשר לעיר חיפה היא לא קובעת כלום.

יעקב ברקאי: היא קובעת: משרד ראש הממשלה יתקן ויסכם בנוגע לתוכנית ייעודית וספציפית לעיר חיפה.

יעקב ברקאי: התפיסה שעמדה מאחורי הסיוע לחיפה, שבניגוד לכלל מחוז הצפון שנפגע במלחמה, שיש לו מאפיינים מסוג מסוים, למחוז חיפה ובתוכו העיר חיפה יש מאפיינים מסוג אחר.

יעקב ברקאי: בהחלטת הממשלה בספטמבר חשבו לנכון לתת כלים מסוימים למחוז הצפון, ולגבי העיר חיפה ומחוז חיפה ככלל לא ניתנו פתרונות.

יעקב ברקאי: היה צריך פרק זמן של עוד 3 חודשים כדי לסכם עם העיר חיפה על תוכנית נוספת שהובאה לממשלה בסוף השנה, בדצמבר 2006.

יעקב ברקאי: זה אכן תיקון של ההחלטה המקורית, שבתוכו נכנסו עוד 90 מיליון שקלים לטובת העיר חיפה, ונקבע שם גם אותו אזור עדיפות לאומית ב'.

גלעד ארדן: מה זה אומר מבחינת ההטבות?

יעקב ברקאי: עוד רגע אגיע להטבות.

יעקב ברקאי: דרך אגב, בניגוד למה שנאמר כאן, נמצאים כאן שני נציגים ממשרד התעשייה, המסחר והתעסוקה, ממרכז ההשקעות

גלעד ארדן: הכוונה שאין כאן נציגים שיכולים להציג את מדיניות המשרד.

גלעד ארדן: הנציגים שנמצאים כאן באים מתחום הביצוע.

יעקב ברקאי: גם אני בא מתחום הביצוע.

יעקב פרץ: נכון, גם הוא בא מתחום הביצוע, אין לו שיקול דעת לקבל החלטה.

גלעד ארדן: אם ראש אגף התקציבים יודיע כאן שהוא בעל תפקיד ביצועי בלבד, רק בשביל זה היה שווה הדיון הזה.

גלעד ארדן: ממש ביצועיים אתם ...

יעקב ברקאי: החלטת הממשלה שנתקבלה בדצמבר 2006 הובאה לאישור ועדת הכספים, שבסמכותה לאשר לפי סעיף 40(ד) בחוק עידוד השקעות הון את הצו לעידוד השקעות הון.

יעקב ברקאי: בדיוני ועדת הכספים לא שאלו למה דווקא חיפה קיבלה, ואם אני זוכר נכון, והייתי בדיון, הרשויות הגובלות בחיפה, שנציגיהן נמצאים כאן, לא הביעו עמדתן.

יעקב פרץ ודוד עמר: מי ביקש לשמוע את עמדתנו?

יעקב ברקאי: אני מעריך שגם חברי נציגי הממשלה האחרים אמורים להגיד אותם דברים, מרגע שנתקבלה החלטת הממשלה עמדתנו אותה עמדה.

יעקב ברקאי: עמדת משרד האוצר לפני החלטת הממשלה היתה אחרת, חשבנו שגם חיפה לא צריכה לקבל.

יעקב ברקאי: אנו סבורים שמהגבול המוניציפלי הצפוני של עיריית חיפה ועד הגבול המוניציפלי הדרומי של עיריית אשדוד זה מרכז הארץ.

יעקב ברקאי: עמדתנו לא נתקבלה בממשלה.

גלעד ארדן: אתה אומר דבר מעניין, ואני מבקש לחדד.

גלעד ארדן: אתה מדבר על הגבול המוניציפלי הצפוני של חיפה, כלומר מה שמצפון לגבול המוניציפלי הצפוני של חיפה, אפילו על-פי העמדה המקצועית של משרד האוצר, יש סיבה רבה יותר שיקבל הטבות.

יעקב ברקאי: כן, זאת עמדתנו.

גלעד ארדן: כלומר עמדת הממשלה, ואני לא אומר אם היא פוליטית או לא פוליטית, הפוכה לכאורה מן העמדה המקצועית של הדרגים במשרד האוצר טרום החלטת הממשלה.

יעקב ברקאי: כידוע לכם, עמדתנו המקצועית לא תמיד מתקבלת, ובמקרה הזה לא התקבלה.

גלעד ארדן: אני רוצה לחדד את הדברים כדי להבין לעומק.

רונית תירוש: עמדתכם המקצועית לא תמיד מתקבלת?

רונית תירוש: זה חדש עבורי.

יעקב ברקאי: עמדתנו המקצועית נותרה בעינה, שהעיר חיפה היא המטרופולין השלישי בגודלו בישראל ולצורך העניין לא נכון לתעדף אותו.

גלעד ארדן: גם לא בעקבות המלחמה?

יעקב ברקאי: לדעתי כן, לדעתי המקצועית בלבד.

גלעד ארדן: אתה סגן הממונה על התקציבים?

יעקב ברקאי: לא, אני רכז תעשייה באגף התקציבים.

יעקב ברקאי: סגן הממונה על התקציבים הוא מר חיים פרננדס.

גלעד ארדן: זאת עמדתו גם של מר חיים פרננדס?

יעקב ברקאי: כן.

יעקב ברקאי: הבענו את עמדתנו במשרד.

יעקב ברקאי: בממשלה נתקבלה עמדה אחרת, ואנו מיישמים אותה.

יעקב ברקאי: על-פי עמדתנו המקצועית, המטרופולין חיפה, לא רק העיר עצמה אלא כל המטרופולין, לא צריך לקבל הטבות כי הוא המטרופולין השלישי בגודלו בישראל, גם לא בעקבות המלחמה.

גלעד ארדן: אני מבקש לשאול אותך שלוש שאלות נקודתיות.

גלעד ארדן: ראשית, מה ההטבות שנקבעו לחיפה, שלא נקבעו לאזור הקריות?

יעקב ברקאי: אזור עדיפות ב' מקנה אפשרות למענקים של עד 10% בחוק לעידוד השקעות הון, והטבות מס שנגזרות מאזור עדיפות לאומית ב', שהמשמעות שלהן במקום שנתיים פטור על הכנסה בלתי מחולקת שש שנים פטור על הכנסה בלתי מחולקת, ושנה מס מופחת לפי שיעור החזקת הבעלות הזרה לעומת חמש שנים של מס מופחת באזור ללא עדיפות.

גלעד ארדן: לכמה זמן ההחלטה הזאת נקבעה?

יעקב ברקאי: החלטת הממשלה תוקפה עד שנת 2010.

גלעד ארדן: האם יש לכם הערכה תקציבית על העלות שלה?

יעקב ברקאי: בהחלטת הממשלה לצורך התקציבי של אזור העדיפות תוקצבו 9 מיליון שקלים עד שנת 2010.

יעקב ברקאי: להערכתי בשנת 2007 לא התקבלו בקשות, והחוק לעידוד השקעות הון הוארך רק בשנה.

גלעד ארדן: כי בג"ץ לא אפשר עד כה לתת את ההטבות.

יעקב ברקאי: הצו לא הוארך.

יעקב ברקאי: אני מדבר על החוק.

יעקב ברקאי: הרי דובר על הארכת החוק עצמו, אחרת הדיון כאן היה רלוונטי רק למסים אם לא היו מאריכים את מסלול המענקים בחוק.

יעקב ברקאי: מבחינה תקציבית אין אפשרות להעריך מראש את העלות.

גלעד ארדן: ככל הידוע לך, הבקשה של חיפה לקבל אזור עדיפות לאומית ב' היא בקשה ישנה או בקשה שהוגשה רק לאחר המלחמה?

גלעד ארדן: זה רעיון חדש או רעיון ישן?

יעקב ברקאי: אני לא מכיר את ההיסטוריה.

גלעד ארדן: עד כדי כך לא מכיר שאתה לא יודע אם זאת בקשה חדשה שהוגשה לאחר המלחמה או בקשה שהוגשה לפניה?

יעקב ברקאי: על שולחננו היתה בקשה להרחבת אזור עדיפות לאומית, לא רק על חיפה, גם על חיפה.

יעקב ברקאי: עמדתנו המקצועית היא כפי שהצגתי.

גלעד ארדן: עמדתכם היתה להתנגד.

גלעד ארדן: למרות שראש עיריית חיפה סבור שכאן לא מכירים ולא יודעים, קראתי את הבג"ץ ואת התשובה של עיריית חיפה וכל מה שנוגע בסוגייה, ואחריך ידבר ראש עיריית חיפה שאני מניח שיענה בערך מה שענו בבג"ץ, שמדובר בתהליך ישן וותיק שאין לו שום קשר למלחמה.

גלעד ארדן: אני מנסה להבין האם העובדה שההחלטה התקבלה דווקא בסמוך לתום המלחמה לא מלמדת אותנו בכל זאת שמה שהולך כמו ברווז ומגעגע כמו ברווז הוא כנראה ברווז, כלומר שההחלטה הזאת התקבלה כן בגלל המלחמה.

גלעד ארדן: היא היתה תקועה כי העמדה המקצועית של האוצר היתה נגד, והתקבלה בגלל המלחמה, אבל התקבלה רק לגבי חיפה.

יעקב ברקאי: העמדה המקצועית היתה לא רק של משרד האוצר.

גלעד ארדן: עוד יותר טוב.

יעקב ברקאי: יש כאן אנשים אחרים שיכולים להציג את עמדת המשרדים האחרים.

יעקב ברקאי: אם היתה מונחת הצעה כזאת על השולחן אני מעריך שהמלחמה אכן נתנה לה משקל רב יותר.

גלעד ארדן: האם המאפיינים הכלכליים והסוציו-אקונומיים של חיפה, של היזמים שבאים לפעול בה, שונים מהותית לדעתך מאלה של הקריות, טירת הכרמל ונשר?

דוד עמר: לא, בחיפה טוב יותר, הם באשכול 7.

גלעד ארדן: האם ידוע לך על עבודה כלכלית מקצועית שעשיתם בעניין הזה כדי לבדוק את ההבחנה בין חיפה ובין הקריות, נשר וטירת הכרמל?

יעקב ברקאי: לא ידוע לי על עבודה מקצועית שעשינו לבחון את ההבחנה בין חיפה ובין הקריות.

יעקב ברקאי: אני יודע שבין היזמים שבאים לתחום המוניציפלי הרחב של חיפה לעומת ישובים כמו יקנעם למשל אין הבדל גדול.

גלעד ארדן: תודה.

גלעד ארדן: בבקשה אדוני ראש עיריית חיפה, מר יהב.

2371: התהליך של אזור פיתוח מועדף התחיל בשנת 1996, והתחיל על-ידִי כחבר כנסת בהצעת חוק שהגשתי.

2371: מאחר והכנסת סגרה שעריה מוקדם מדי היא לא עברה את כל ההליכים, והמשיך אותה חבר הכנסת כחלון.

2371: ההצעה להעניק אזור פיתוח א' מועדף לחיפה עברה קריאה טרומית בתקופת ממשלת הליכוד.

גלעד ארדן: אנחנו עדיין תומכים בהצעה הזאת, לא שינינו את עמדתנו.

2371: אתה גם הצבעת בעדה ואני מודה לך על כך.

יעקב פרץ: ההחלטה שעברה בקריאה טרומית תכלול כמובן גם את הקריות.

אליהו גבאי: יש סיכוי, אם הליכוד יצליח בבחירות החוק יעבור צ'יק-צ'ק.

2371: והכול כתוצאה מתהליכים קשים מאוד שהעיר חיפה עברה, כאשר כ-25% מתושביה עזבו את העיר, מהם 38% לפריפריה, ו-50% מהתעשייה והמסחר שלה זלג החוצה.

2371: נוצר משבר גדול בהיי-טק החיפאי שקיבל מכה חזקה מאוד.

2371: מת"מ התפתח כתוצאה מהממשק עם הטכניון, וטכניון יש רק בחיפה.

דוד עמר: הטכניון נמצא בשטח השיפוט של נשר.

2371: מה פתאום?

גלעד ארדן: יש פרויקטים מהצד הזה ויש פרויקטים מהצד הזה.

דוד עמר: אני מאשר להם תוכניות בנייה.

2371: כאשר הוא מפריע אתה מאפשר לו, ועליי אתה צועק.

גלעד ארדן: דווקא כשמשווקים שם לכל הפרויקטים משום מה קוראים "דניה".

2371: בממשלת רבין ז"ל התקבלה החלטה לתת אזור פיתוח א' מועדף ליקנעם.

2371: אף אחד מראשי הערים שכיהנו לא עתר נגד זה.

יעקב פרץ: אתה היית אז חבר כנסת.

יעקב פרץ: האם עשית אז משהו?

יעקב פרץ: טענת נגד זה?

2371: לא הייתי חבר כנסת באותה תקופה.

2371: לא יעזור לך, את העובדות הנוגעות אליי אני מכיר היטב.

יעקב פרץ: גם אז צעקנו.

2371: לא צעקו, לא עתרו, לא עשו שום דבר.

דוד עמר: הייתי בעד לתת ליקנעם כי היא היתה בנויה רק על מפעל אחד, על "סולתם".

דוד עמר: אתם זוכרים מתי מר בני גאון פיטר 20,000 איש מעובדי "כור".

גלעד ארדן: אנחנו רוצים להגיע להחלטות כלשהן.

גלעד ארדן: אני מבקש לא להפריע.

דוד עמר: צריך להעמיד דברים על דיוקם.

2371: מגדל העמק קיבלה אף היא אזור פיתוח מועדף.

2371: כתוצאה מכך התחיל לזלוג כל פארק מת"מ לכיוון יקנעם ולכיוון מגדל העמק.

2371: כדי לא לפגוע ברעיון, שלפחות בפריפריה יהיו פסי הייצור, התחילה חיפה להתפתח בכיוון RNB – מחקר ופיתוח, בממשקים עם ההשכלה הגבוהה שהם מוסדים חיפאיים.

2371: ביקשנו את הקונססיות של המיסוי, כאשר ממשלת שרון הגיעה למסקנה שכתוצאה מ-12% אבטלה בחיפה, מהעובדה שבחיפה אין קרקע מינהל - - -

גלעד ארדן: בחיפה יש היום 12% אבטלה?

2371: זה היה שיעור האבטלה כאשר נכנסתי לתפקיד, ואז התחלנו את התהליכים הללו.

גלעד ארדן: בכל המדינה ירדה האבטלה ב-3 השנים האחרונות, מממוצע של למעלה מ-11% ל-7.7%.

2371: חיפה עומדת מעל הממוצע.

2371: היה מיליון מטר מרובע שטח מסחר פנוי שנעזב ונסגר.

2371: המצב היה קטסטרופלי.

2371: דבר ראשון דרשו ממני לסגור 10% מבתי-הספר.

2371: כל הזליגה היתה לפריפריות הללו, שכוח העבודה שלהן עובד אצלי בחיפה.

יעקב פרץ: ותושבי חיפה לא עובדים בקריות?

יעקב פרץ: מדוע אתה מאשים את הקריות כי חיפה נכשלת?

יעקב פרץ: איזה מין רעיון זה?

יעקב פרץ: חיפה נכשלת והוא מאשים את הקריות.

גלעד ארדן: מדוע היתה זליגה של התעשייה לקריות?

גלעד ארדן: ניתנו שם תנאים שונים?

2371: יש שם תנאים שונים.

2371: מכיוון שיש להם שם קרקע מינהל, מכיוון שממשלות ישראל לדורותיהן השקיעו שם הון עתק בדירות מגורים הזוגות הצעירים יכלו בנקל לרכוש את דירות המגורים בקריות, וזה בסדר, ולעבוד בעיר חיפה.

גלעד ארדן: זה כמו להגיד שזול יותר לרכוש דירות מסביב לתל-אביב ולכן עוזבים את תל-אביב.

2371: תל-אביב היא מרכז פיננסי, יש שם עוגנים אחרים.

2371: אצלנו אין עוגנים אחרים.

דוד עמר: אני מבקש שתהיה כאן פחות יהירות.

דוד עמר: מה זה "עובדים אצלי"?

דוד עמר: מה ההתנשאות הזאת?

דוד עמר: לא יפה.

דוד עמר: אני כבר עשרים שנים ראש עירייה.

גלעד ארדן: יש לי תפקיד לא נעים.

גלעד ארדן: אתם נבחרי ציבור ולא מאפשרים לי לנהל ישיבה ולהתקדם.

גלעד ארדן: לא הוגן מה שאתם עושים לי.

גלעד ארדן: פניתם אלי וכינסתי את הדיון בדחיפות.

אליהו גבאי: אל תתפוס את זה כיהירות.

דוד עמר: דרך ארץ קדמה לתורה.

גלעד ארדן: אם במקום לריב זה עם זה יהיה שיתוף פעולה בקידום חקיקה שתכריח את הממשלה להרחיב את האזור הזה, זה יהיה יעיל יותר מאשר לריב, אני מבטיח לך, ואז גם אפשר יהיה להשיג תמיכה של נציגים מן הקואליציה.

גלעד ארדן: אין טעם בהתנגחות הזאת, שלא תקדם כאן אף אחד.

2371: עיר מטרופוליטנית שצריכה לתת את השירותים העיקריים ויוצאת מתוך נתוני הפתיחה הללו תהיה תמיד נחותה.

2371: ממשלת ישראל התחילה סוף-סוף לתת דעתה על מה שקורה שם.

2371: מאחר וקיימת גם תמ"א 35, שקבעה ארבע ערים מטרופוליטניות, לכן הממשלה הגיעה למסקנה עוד לפני המלחמה, כשנה וחצי לפני המלחמה הגיע משרד התעשייה, המסחר והתעסוקה למסקנה שהוא צריך לתת לנו לזמן מוגבל, כדי להתאושש, אזור פיתוח.

2371: בעקבות זאת הסכמנו להקפיא את הצעת החוק, ביחד עם חבר הכנסת כחלון וכל האנשים שחתמו עליה, והתחיל תהליך בדיקה, שבעקבותיו הגיעו למסקנה הזאת.

2371: ואז הקדימו את הבחירות לכנסת השבע-עשרה והיועץ המשפטי דרש לא לטפל באזור הפיתוח הזה אלא לאחר הבחירות.

2371: אולם כחודש וחצי לאחר הבחירות פרצה המלחמה.

2371: המלחמה לא היתה הסיבה לתת לנו אזור פיתוח ב' בהיי-טק.

2371: יש לנו את פארק מת"מ והיינו צריכים לחזק את כל המגמה הזאת, להביא את הקבוצות הרב-לאומיות אלינו בחזרה לחיפה, לעשות את הממשק עם המוסדות להשכלה גבוהה ולהשאיר את הצעירים בעיר, ואצלנו אין כמעט צעירים בעיר.

2371: רוב התהליכים הללו נקבעו לפני המלחמה, אולם בשל הנסיבות נתעכבו.

גלעד ארדן: ברור שאתה תומך במתן הטבות ליזמים.

גלעד ארדן: האם אתה מתנגד שהממשלה תרחיב את ההטבות הללו גם ליזמים ולתעשייה בישובים הסמוכים לחיפה?

2371: מתנגד מאוד.

2371: אם התעשייה תקבל הטבות גם בערים השכנות אנחנו נתרסק כי הכול יזלוג, כי אצלם הקרקע זולה יותר, הם יכולים לתת נתוני פתיחה טובים יותר, הארנונה שם זולה בהרבה מאשר בעיר גדולה שעליה רובצת המטלה לתת שירותים לכל הסביבה.

גלעד ארדן: גם אזור התעשייה של פתח-תקווה, הקרקע בו זולה יותר מאשר באזור התעשייה קריית עתידים, לדוגמה.

גלעד ארדן: זאת טענה מוזרה מאוד.

גלעד ארדן: אנשים מעדיפים להיות במטרופולין, זה היתרון שלו, והחיסרון שלו הוא מחיר הקרקע היקר יותר.

2371: למה לא הלכו ליקנעם קודם, לפני שהוכרז עליה אזור פיתוח?

2371: כאן החליטו להעדיף כדי להציל את חיפה שעמדה בפני התרסקות, לפיכך אמרו שהולכים לחזק אותה לתקופת זמן מסוימת.

גלעד ארדן: נציג משרד האוצר אמר שהעמדה המקצועית שלו היתה לא כפי שאדוני תיאר.

2371: הם לא הכירו את הנתונים.

גלעד ארדן: אדוני אמר שהיתה עמדה מקצועית שתמכה במילא בעניין הזה אך נתקעה, שמשרד התעשייה, המסחר והתעסוקה תמך ומשרד האוצר לא.

גלעד ארדן: אבל משרד האוצר מתקצב את משרד התעשייה, המסחר והתעסוקה.

2371: זאת הסיבה שהקימו את קבינט חיפה והצפון, כי הבינו בדיוק מה אירע שם.

יעקב פרץ: רק שאנחנו לא היינו שותפים.

איתי יחזקאלי: אני כלכלן ראשי במרכז ההשקעות.

גלעד ארדן: כמה שנים אתה כלכלן במרכז ההשקעות?

איתי יחזקאלי: כבר 6 שנים.

גלעד ארדן: אז אתה מכיר את ההיסטוריה.

איתי יחזקאלי: הנושא הזה הובא לדיון בבג"ץ, ובג"ץ החליט שהוא יובא לשימוע בפני השרים, ובעקבות השימוע השרים יציגו את החלטתם.

גלעד ארדן: מתי ניתנה ההחלטה הזאת?

איתי יחזקאלי: לפני כשבועיים.

גלעד ארדן: והשרים מתכוונים לזמן את ראשי הרשויות?

איתי יחזקאלי: כן, עושים כעת את עבודת ההכנה, השרים ישמעו את נציגי הערים ותתקבל החלטה.

אליהו גבאי: אז אנחנו נמליץ.

איתי יחזקאלי: באשר להיסטוריה, אני יכול לתקן דבר אחד.

איתי יחזקאלי: מדובר רק על מפעלים עתירי טכנולוגיה, לא על כל המפעלים.

איתי יחזקאלי: למפעלים עתירי טכנולוגיה יש הגדרה מסוימת.

2371: זה מה שיש אצלנו, ואין בסביבה.

גלעד ארדן: אם כך, אין לכם מה לדאוג.

2371: אם תתן אזור עדיפות לכל הסביבה המפעלים יעברו לשם ולא יהיו אצלנו.

2371: הכול יזלוג, כמו שיזלוג מירושלים אם יתנו עדיפות לישובי הסביבה.

יעקב פרץ: איך יהיה פתאום?

יעקב פרץ: הוא רוצה לנשל את היכולת שלנו להתפתח.

2371: התפתחת עד כה יפה מאוד.

איתי יחזקאלי: באשר לחיפה היו חילוקי-דעות גם במשרד התעשייה, המסחר והתעסוקה, לא היתה דעה שתמכה באופן מוחלט במתן אזור עדיפות ב' לחיפה.

גלעד ארדן: זה שונה ממה שאמר ראש עיריית חיפה.

איתי יחזקאלי: באופן מסורתי המדיניות לתת אזור עדיפות א' או ב' למחוז הצפון ולמחוז הדרום ולעיר ירושלים.

גלעד ארדן: מה גבולות הגזרה של מחוז הצפון?

איתי יחזקאלי: על-פי גבולות הגזרה של משרד הפנים, שלא כולל את הקריות, מעכו וצפונה.

גלעד ארדן: כלומר בהגדרות המסורתיות לא כלולות הקריות וגם לא חיפה.

איתי יחזקאלי: צריך להביא בחשבון דבר נוסף, שגם אנו תמכנו בו לאורך כל הדרך, שמדובר על אזור תעשייה מרחבי.

איתי יחזקאלי: אם מתכנסים לאזור תעשייה כלשהו, צריך להתכנס לאזור תעשייה מרחבי ולרכז את התעשייה במקום מרכזי באותו אזור.

איתי יחזקאלי: הויכוח שמתנהל כאן הוא בעיקר על סכומי הארנונה שראשי הערים יגבו, אולם הפתרון לתעסוקה ממפעלי התעשייה הוא פתרון אזורי ולא כל-כך משנה אם המפעל בקריות או בחיפה, הוא נותן פתרון אזורי.

איתי יחזקאלי: לפיכך באופן כללי תמכנו באזורי תעשייה מרחביים.

איתי יחזקאלי: לעצם הוויכוח, הוא צריך לבוא לשימוע בפני השרים ושם תתקבל ההחלטה.

גלעד ארדן: מכיוון שאמרת שהיו חילוקי-דעות לאורך כל התקופה על מתן אזור עדיפות ב' - -

איתי יחזקאלי: למפעלים עתירי טכנולוגיה.

גלעד ארדן: - - השאלה אם יש לכם איזו עבודה מקצועית שתומכת בטענה שבמידה ויינתנו תנאים שוויוניים גם בחיפה וגם בקריות, נשר וטירת הכרמל השאיפה שלכם לגרום לריכוז לא תצליח.

גלעד ארדן: אני לא רוצה לקרוא לזה זליגה כאילו משנה לי אם זה נמצא כאן או שם, אבל אני שואל האם במקרה כזה תהיה לדעתכם העדפה מובהקת של יזמים ללכת דווקא לאזור הקריות ולא לאזור חיפה.

איתי יחזקאלי: עבודה מקצועית כזאת לא נעשתה.

גלעד ארדן: כלומר מדובר בהערכות פוליטיות בלבד.

2371: למה פוליטיות?

גלעד ארדן: כי אין למשרד הממשלתי תימוכין מקצועיים.

גלעד ארדן: ראשי הערים אינטרסנטים.

גלעד ארדן: אני לא אומר את זה כדבר שלילי, אלא באופן חיובי, כי זה תפקידם.

גלעד ארדן: אתה אינטרסנט לטובת חיפה.

גלעד ארדן: אני מנסה להבין האם למשרד ממשלתי כלשהו יש עבודה כלכלית מקצועית שבדקה מה יהיו ההשלכות של החלטה להוסיף את הרשויות המקומיות הסמוכות לחיפה להחלטה.

גלעד ארדן: זה כל מה שאני מנסה להבין.

1048: ההערכה לא בהכרח פוליטית, אלא יכולה להיות מקצועית.

יעקב פרץ: אבל הוא אומר שלא היתה הערכה מקצועית.

גלעד ארדן: אמר נציג משרד התעשייה, המסחר והתעסוקה שאין להם עבודה מקצועית כזאת.

2371: במשך שלוש שנים עבדנו מול כל הדרגים במשרד.

1048: ההערכה יכולה להיות לא פוליטית.

גלעד ארדן: חבר הכנסת לשעבר חן, אתה יודע שאדם קרוב אצל עצמו, כולם מבינים את זה, וכל אחד מדבר מהמצוקות שלו, וזה מצוין, וכך צריך להיות.

גלעד ארדן: אתם מייצגים את הבוחרים בכם, והם מייצגים את הבוחרים בהם.

גלעד ארדן: אני מנסה להבין האם הזעקה הזאת – ודרך אגב, אני מכיר היטב את חיפה ויודע שיש בה בעיות, והיא עיר קולטת עלייה, וכל מה שתרצו נכון.

גלעד ארדן: אני במקרה גם יושב-ראש "אל סם" ומכיר את הבעיות השונות שיש בחיפה, והקמתי שם סניף.

גלעד ארדן: הכול בסדר, אני לא אומר שאין בעיות.

גלעד ארדן: אני מנסה להבין מה יהיו ההשלכות אם ננסה לקדם יתרונות גם לישובים האחרים, זה הכול.

1048: אני מניח שברור לכולנו ששוויון בין שונים הוא סוג חמור של הפליה.

1048: חיפה וישובי הפריפריה שלה לא דומים אלא שונים.

1048: אם יתייחסו אליהם בצורה שווה, זו תהיה הפליה.

1048: יש שורה ארוכה של מטלות שמוטלות על חיפה בלבד והיא נושאת בהן לבדה בגלל שהיא עיר המטרופולין המחוזית – רכבת, חינוך מיוחד, דרכים.

1048: אנחנו משקיעים מאות מיליוני שקלים.

דוד עמר: מי זה "אנחנו"?

יעקב פרץ: אנחנו שותפים באותה מידה.

2371: בכביש ההסתדרות אתה שותף?

יעקב פרץ: אני שותף בכביש ההסתדרות, כן.

2371: תספר לסבתא שלך.

יעקב פרץ: אתה יודע שאני שותף גם ברכבת.

גלעד ארדן: תתנו לו להתבטא.

גלעד ארדן: הוא מייצג את טענותיו ולא את טענותיכם.

דוד עמר: האם לא אני הבאתי את השר מופז עוד לפני שמר יונה יהב נבחר לראש עירייה?

1048: למרות הצעקות, מה שאמרתי הוא אמת.

יעקב פרץ: לא אמרת שום אמת.

יעקב פרץ: מר יונה יהב, תתעלה קצת, תהיה ראש עיר של המטרופולין באמת.

2371: איזה שטויות.

יעקב פרץ: אין לנו בעיית אגו.

יעקב פרץ: תתעלה לרגע אחד ותבין שהמטרופולין של חיפה הוא עד הצפון, עד קריית שמונה.

יעקב פרץ: תבין את המשמעות.

יעקב פרץ: אנחנו אותו מטרופולין.

2371: לכן ביקשתם לבטל את ההטבות שניתנו לנו?

גלעד ארדן: הבעיה שלכם עם הממשלה ולא איתם.

יעקב פרץ: מכעיס שמר יונה יהב מתרכז רק בהעדפה של העיר חיפה.

יעקב פרץ: זאת הטעות שלו.

יעקב פרץ: הוא לא מבין את המשמעות.

יעקב פרץ: אתה לא רואה את הדברים נכון.

2371: זאת לא טעות שלי.

2371: הייתי מדבר על כל השנים שקיבלת מאות מיליוני דולרים.

יעקב פרץ: אתה לא מבין שאם אני חזק גם אתה חזק.

יעקב פרץ: תקבל את זה.

2371: כשאתה חזק אנחנו חלשים.

יעקב פרץ: אתה לא חלש.

יעקב פרץ: אם אנחנו נהיה חזקים גם אתה תהיה חזק.

2371: איזה קשקוש.

יעקב פרץ: לא תביא את הכישלון של חיפה על הקריות ועל האחרים, אסור שכך יקרה.

1048: דרכים שמשרתות את הקריות נבנות בחלק הארי שלהן במימון של חיפה.

1048: הישובים הסמוכים לא משקיעים ולו שקל בפיתוח הזה, וכך גם ברכבת ובחינוך מיוחד.

גלעד ארדן: הדוגמה הובנה.

גלעד ארדן: תתקדם.

דוד עמר: כמה אתה משקיע ב- - - ?

1048: אנחנו משקיעים הרבה יותר מהחלק היחסי ההוגן.

1048: עיקר התרומה באיגודי הערים, מוסדות אקדמיים, בסיסי צבא, כל התשתית של הנמל – הכול נופל על הכתפיים של חיפה, והקריות והפריפריה שלנו לא משתתפים בזה בכלל.

1048: בנוסף, יש תופעה ייחודית לאזור.

1048: בחיפה הקרקעות פרטיות, ואילו בפריפריה הקרקעות של המינהל.

יעקב פרץ: מאין אתה יודע?

יעקב פרץ: זה לא נכון.

יעקב פרץ: 90% מן הקרקעות של קריית אתא פרטיות.

2371: ממש ...

יעקב פרץ: תגיד דברים מדויקים.

יעקב פרץ: אם אתה לא יודע, אל תגיד.

1048: אני אומר דברים מדויקים.

יעקב פרץ: הם לא מדויקים.

יעקב פרץ: אני אומר לך ש-90% מן הקרקע של קריית אתא פרטית.

1048: אל תגיד לי אם דבריי מדויקים.

1048: אנא תן כבוד למקום הזה ותפסיק להפריע.

1048: תשב בשקט.

יעקב פרץ: עם כל הכבוד לך, תדבר יפה ובנימוס.

1048: תשמרו על שקט.

1048: רשות הדיבור ניתנה לי.

גלעד ארדן: אני איאלץ להפסיק את הדיון.

יעקב פרץ: אל תשקר כאן.

1048: אתה משקר.

יעקב פרץ: אני משקר?

יעקב פרץ: אוכיח לך בכתובים.

יעקב פרץ: אם אתה כזה חוצפן שלא מבין את המשמעות.

1048: תפסיק להפריע.

1048: אתה חוצפן.

יעקב פרץ: אתה כרגע לא בתפקיד ציבורי אלא בתפקיד מקצועי.

יעקב פרץ: תדבר אמת.

1048: כרגע רשות הדיבור ניתנה לי ואתה מפריע לי.

יעקב פרץ: תדבר רק אמת.

1048: שב בשקט.

1048: אדוני היושב-ראש - - -

גלעד ארדן: עכשיו אתה רוצה גם להגיד לי איך למלא את תפקידי?

גלעד ארדן: תשמע את הדברים שאתה אומר.

1048: שמעתי אותך נוזף בעוז ובקול רם בראש עיריית חיפה.

1048: אני מבקש ממך לנהוג באותה דרך כעת.

גלעד ארדן: תודה רבה, סיימת.

1048: תודה לך.

דוד עמר: מר רשף חן, תחזור בך ממה שאמרת.

דוד עמר: "שינוי" הלכה כבר.

גלעד ארדן: מר דוד עמר, בהפרעה הבאה אפסיק את הדיון ולא יתקבלו כאן שום החלטות ושום דבר.

גלעד ארדן: מה אתם עושים?

גלעד ארדן: ביקשתם ממני לקיים דיון, אז תנו לי לנהל אותו.

גלעד ארדן: לא יאומן.

גלעד ארדן: אתם חושבים שכולם כאן לא מבינים את האינטרסים ולא יודעים לשקלל אותם, להבין שכולם מדברים מתוך אינטרס?

גלעד ארדן: די, אנחנו לא תינוקות כאן.

גלעד ארדן: תנו לשמוע את מה שאנשים שבאו מרחוק אומרים כאן.

גלעד ארדן: אדוני נציג מרכז ההשקעות, אני מנסה להבין האם השרים הואילו בטובם לקצוב מועד סופי לשימוע שבית-המשפט העליון ביקש מהם לערוך.

גלעד ארדן: מדוע אני שואל על כך?

גלעד ארדן: אם השרים יקבעו זמן קצר, הוועדה יכולה לחכות ולראות מה יהיו תוצאות השימוע ולהתייחס אליהן, אבל אם לא תגידו לנו מועד גג כלשהו וזה עשוי להימרח חודשים על חודשים, אנסה לפעול כך שהוועדה תאמר את דברה בעניין הזה.

גלעד ארדן: השאלה אם תוכלו להגיד כאן איזו הצהרת כוונות בעניין הזה.

איתי יחזקאלי: הבג"ץ החליט שעד שלא תתקבל הכרעה בעניין הזה הצו לא יוכל להתארך, והוא פג היום, ב-15 בינואר.

גלעד ארדן: כלומר נכון לרגע זה גם חיפה לא מקבלת עדיין הטבות?

איתי יחזקאלי: הצו עד 15 בינואר, עד סוף היום, וכאשר יפוג תוקפו אי אפשר יהיה לתת.

גלעד ארדן: ועד היום נעשה בו שימוש?

איתי יחזקאלי: עד היום נעשה בו שימוש במסגרת חוק עידוד השקעות הון.

2371: לא נעשה בו שימוש.

גלעד ארדן: לא הוגשו בקשות?

שי כהן: מבחינת חיפה עד היום לא נעשה בו שימוש.

גלעד ארדן: מדוע לא נעשה בו שימוש?

שי כהן: הוגשו שתי בקשות שנבדקות כרגע.

1048: אף אחד לא יכול להגיש בקשה כאשר יש עתירה תלויה לבג"ץ ואינו יודע אם יקבל את זה או לא.

גלעד ארדן: בגלל אי-הוודאות לא מגישים בקשות.

גלעד ארדן: כלומר בסופו של דבר העימות הזה פוגע גם בחיפה.

2371: רק בחיפה.

2371: איבדנו שנה.

2371: (כולם מדברים ביחד)

דוד עמר: לא ביקשנו לבטל לחיפה.

2371: תקרא את העתירה לבג"ץ.

גלעד ארדן: רשות הדיבור לד"ר רפי ורטהיים, ראש עיריית קריית ביאליק, בבקשה.

רפי ורטהיים: מספר דברים למשרד האוצר.

רפי ורטהיים: דיברתם כאן על חיפה והצפון.

רפי ורטהיים: כשמדברים על חיפה והצפון, מדובר קודם כול על אזור גיאוגרפי.

רפי ורטהיים: אי אפשר להתייחס פתאום כאילו חיפה, הקריות והצפון הן ב-Nowhere.

רפי ורטהיים: האם אנו שייכים לאיזה מקום?

רפי ורטהיים: איך אפשר להסביר את זה?

רפי ורטהיים: אם ניקח את אזור הקריות – קריית אתא, קריית ביאליק, קריית מוצקין – אם עוברים מטר אחד צפונה מגיעים כבר לעכו.

רפי ורטהיים: מאזור התעשייה של קריית ביאליק אם עוברים מטר מגיעים כבר לעכו.

רפי ורטהיים: עכו זה קו העימות.

רפי ורטהיים: כל ההטבות שניתנו במדינת ישראל הופנו תמיד לעכו, כרמיאל וטבריה.

2371: עכו זה אזור פיתוח א' שמקבל 15%.

רפי ורטהיים: הקריות – קריית מוצקין, קריית ים, קריית ביאליק – גובלות בעכו אך הישובים לא מקבלים שום דבר.

רפי ורטהיים: עכו היא ישוב קו עימות ואזור פיתוח א' ובזה אנחנו לא כלולים.

2371: לא כל המדינה מקבלת העדפות.

רפי ורטהיים: אם הולכים דרומה, הבית שלי ממוקם 70 מטר מחיפה בקו אווירי, בקריית חיים.

רפי ורטהיים: כלומר 70 מטר מביתי מקבלים את כל ההטבות, ואילו באזור שלנו לא.

רפי ורטהיים: איך קבעו איפה המטרופולין נגמר ואיפה הוא מתחיל?

רפי ורטהיים: אותן ההטבות שאני מדבר עליהן כרגע הן תיירות, אזור פיתוח.

רפי ורטהיים: לא ייתכן שאזור גיאוגרפי שלם עם רבע מיליון תושבים, או 300 אלף תושבים, יימצא בשום מקום.

רפי ורטהיים: הוא לא נמצא באזור קו העימות, הוא לא נמצא באזור חיפה.

רפי ורטהיים: איפה אנו נמצאים?

רפי ורטהיים: למי אנו שייכים?

רפי ורטהיים: אנו בנים חורגים למדינת ישראל?

גלעד ארדן: ויהיה לכם כביש אגרה עוד מעט.

רפי ורטהיים: אגיע גם לזה.

רפי ורטהיים: זה העניין הראשון, תחליטו איפה אנו נמצאים.

2371: תיאמת עם צורי?

2371: כי אתה מתחבר אליו.

רפי ורטהיים: עדיין לא מתחבר אליו.

רפי ורטהיים: אתה יודע שאתמול רבנו על הנושא הזה.

גלעד ארדן: זה בעניין איחוד רשויות?

רפי ורטהיים: כן, כדי שלא ישעמם.

רפי ורטהיים: העניין השני, החלטה 561 מ-28 בספטמבר 2006 דיברה במפורש על נפת חיפה.

רפי ורטהיים: שם הופיע המושג נפת חיפה.

רפי ורטהיים: החלטת הממשלה מ-20 בדצמבר 2006 דיברה על העיר חיפה.

רפי ורטהיים: בין 28 בספטמבר ל-20 בדצמבר, כאשר באמצע היו חגים, קרה משהו במדינת ישראל – הנפה הפכה לעיר.

רפי ורטהיים: הכול אפשר לשנות.

רפי ורטהיים: שוב הפכנו להיות בנים חורגים.

יעקב ברקאי: על גבולה הדרומי של עיריית חיפה יש עירייה שנקראת עיר הכרמל והיא אזור עדיפות א'.

קריאה: בגלל ששם המצב קרדינלי.

קריאה: תגיד: בגלל שזה סקטוריאלי.

רפי ורטהיים: יש גם מקומות אחרים, בסדר.

2371: אז מה, עתרנו נגדם?

רפי ורטהיים: למה צריך לעתור נגדם?

רפי ורטהיים: תבקש גם אתה.

רפי ורטהיים: כל שאנו מבקשים, שהישובים באזור שמדובר עליו עכשיו, אם זה נשר או קריית אתא או קריית ביאליק או קריית מוצקין או טירת הכרמל או קריית ים, יהיו זהים וזכאים לאותן הטבות שמקבלים במקומות אחרים, זה הכול.

רפי ורטהיים: על כך מדובר, זה העיקר.

רפי ורטהיים: באשר להיי-טק, מר יונה יהב וכל היושבים מסביב לשולחן יודעים שאני מתמצא בנושא הזה.

רפי ורטהיים: אחרי 29 שנים בתעשייה ובטכניון אני מתמצא בזה.

רפי ורטהיים: היי-טק מול רפא"ל היה באזור התעשייה בקריות במשך שנים רבות.

רפי ורטהיים: משקוו העימות עבר צפונה, משההטבות עוברות צפונה, ועכשיו משתהיינה הטבות דרומה, האזור הזה מתרוקן.

רפי ורטהיים: בקריות, באזור התעשייה של קריית ביאליק למשל 40% נטשו – אלקטרוניקה, מפעלים שקשורים ברפא"ל.

רפי ורטהיים: אם זו המדיניות של מדינת ישראל - - -

2371: אין היי-טק שם.

2371: למי אתה מספר את זה?

רפי ורטהיים: אתה יודע שאני יודע מה זה היי-טק.

רפי ורטהיים: אחרי 29 שנים אצל סטף ורטהיימר ואחרי 35 שנות הוראה בטכניון אני יודע מה זה היי-טק.

2371: אתה לא יודע מה כולל אזור התעשייה שלך, שיש בו רק נגריות ודברים מעין אלה.

רפי ורטהיים: יש שם קווי אלקטרוניקה.

רפי ורטהיים: יש מפעל שרוצה לעבד טיטניום וסגסוגות עיליות לתעשיית התעופה בעולם והוא יבוא אליי רק בשל דבר אחד, כי אני היועץ מספר אחת בעולם לאותם חומרים, אבל לא יעלה על הדעת שמפעלי אלקטרוניקה ומפעלים של התבניות המתקדמות ביותר בעולם, עם מחשבים וכל הקשור בזה, כולם עוזבים.

רפי ורטהיים: אז ימשכו אותם דרומה וצפונה והאזור הזה יתרוקן.

רפי ורטהיים: תבואו לאזור התעשייה בקריית ביאליק ותראו את השלטים, שהאזור מתרוקן.

רפי ורטהיים: השאלה איפה מתחיל גבול ההיי-טק ואיפה נגמר היא שאלה לגיטימית, אם זה רק מחשבים או רק טכנולוגיות.

רפי ורטהיים: יגידו על "ישכר" שעבדתי בה במשך 29 שנים שזה לואו-טק.

רפי ורטהיים: הרי זה לא משנה, הוא הביא 5 מיליארד שקל.

רפי ורטהיים: אבל "ישכר" זה לא נגרייה וגם לא לואו-טק אלא תעשיות מתקדמות ביותר, וגם אי אפשר לזלזל בנגריות ובכל מיני דברים אחרים.

ליאורה בירנהק-מרכוס: אי אפשר גם לזלזל בלואו-טק.

רפי ורטהיים: יש תעשיות אחרות שיכולות לקדם את מדינת ישראל.

רפי ורטהיים: במטרופולין חיפה אנחנו שותפים בהמון דברים.

רפי ורטהיים: אני חבר בוועדה המחוזית לבניין ערים בשותפות מלאה; אני חבר במכון לטיהור ביוב חברות מלאה עם כולם ביחד; חבר מלא בכיבוי-אש.

2371: חיפה נותנת 50%.

2371: חינוך מיוחד יש רק בחיפה.

יעקב פרץ: אתה לא יודע מה יש לך בחיפה, זאת בעיה.

יעקב פרץ: אתה לא מבין שהחינוך המיוחד נמצא גם אצלנו.

יעקב פרץ: זה שאתה עושה חינוך לא טוב זה משהו אחר.

2371: ילדי קריית אתא מהחינוך המיוחד מגיעים אלינו.

2371: אתה רוצה שאוציא את אנשי קריית אתא מבתי-הספר בחיפה?

יעקב פרץ: תוציא, ואני אוציא את החבר'ה שלך.

יעקב פרץ: מה חשבת?

2371: אין אף חיפאי אצלך.

רפי ורטהיים: אותם דברים במטרופולין שמשותפים לכולנו, אם זה המטרונית שמגיעה עד לאזור שלנו ותוביל לכל מקום, וזה בסדר, ואם זה מנהרת הכרמל שבה ישלמו כסף וכביש עוקף הקריות שהזכרת מקודם ככביש אגרה – אנחנו מתנגדים לכביש אגרה כי חבל להטיל על הצפון עוד צרות צרורות ולגבות מהם אגרה, אבל זה עניין בפני עצמו.

רפי ורטהיים: בשני המקרים יש לנו שותפות מלאה במערכת הכבישים.

רפי ורטהיים: "יפה נוף" עובדת בקריות ועובדת בחיפה, וזה בסדר, בשותפות מלאה.

רפי ורטהיים: כך גם בביוב ובניקוז וכל הקשור לכך, כל אלה דברים משותפים.

רפי ורטהיים: שלושה מפעלים הגיעו אליי, אחד הצלחתי להחזיק אצלי ושניים הלכו למקומות אחרים.

רפי ורטהיים: הוא נשאר אצלי כי אני היועץ הטוב ביותר בעולם.

2371: הלכו למגדל העמק או לכרמיאל.

רפי ורטהיים: לא למגדל העמק אלא למקומות אחרים.

רפי ורטהיים: נזכור דבר אחד, ההיי-טק הוא דבר מוגדר, אבל לא כל דבר אחר הוא נגריות.

יעקב פרץ: נוצרה כאן תחושה שמדברים על קריות שחיים בהן 10,000 תושבים.

יעקב פרץ: בכל הקריות, במטרופולין של חיפה, ברצף האורבני בין חיפה לקריית אתא חי מספר תושבים שמשתווה למספר התושבים של חיפה.

יעקב פרץ: בקריות גרים 240,000 תושבים.

יעקב פרץ: לא רק 20,000 תושבים, לא איזה אזור תעשייה זניח, אלא באותה עוצמה כמו חיפה.

יעקב פרץ: אנחנו השער של המטרופולין הצפוני.

2371: בכל עיירה קטנה של 25,000 תושבים, כמו נשר, רוצים להקים אוניברסיטה ואזור תעשייה.

יעקב פרץ: נשר היא חלק מן המטרופולין שלך.

יעקב פרץ: תן לו את הכוח.

יעקב פרץ: אתה לא מבין שאתה ראש העיר המטרופולינית.

יעקב פרץ: למה אתה לא מקבל את זה?

יעקב פרץ: תתגאה בזה.

דוד עמר: אני לא רוצה להקים אוניברסיטה, אלא האוניברסיטה שלי.

דוד עמר: אקח גם את האוניברסיטה, גם את הטכניון, הכול יחזור לנשר.

דוד עמר: נדרש רק סבלנות.

דוד עמר: אתה מכיר את דוד עמר, שיש לו סבלנות, לאט-לאט.

דוד עמר: גם חלקה 10 שנדונה כבר 30 שנים בבתי-המשפט בסוף חזרה לנשר.

דוד עמר: לאט-לאט.

יעקב ברקאי: בנוגע לצו עידוד השקעות הון, העמדה המקצועית שלנו, ואני מניח שרוב ראשי הערים מכירים אותה, מי שיסתכל היום על צו עידוד השקעות הון במדינת ישראל יתקשה למצוא מקומות שאין להם עדיפות.

יעקב ברקאי: בעצם כל מחוז הצפון, כל נפת חיפה, מלבד העיר חיפה, הם אזור א', כל מחוז דרום הוא אזור א', מלבד העיר אשדוד, וכך גם העיר ירושלים וכל הישובים הערבים במחוז המרכז.

יעקב ברקאי: בעצם כמעט כל מדינת ישראל היא אזור עדיפות לאומית.

יעקב ברקאי: העמדה המקצועית שלנו שאם רוצים לעשות אזור עדיפות הוא צריך להיות אזור עדיפות.

יעקב ברקאי: על-פי עמדתנו המקצועית, כפי שאמרתי בהתחלה, לא הקריות ולא חיפה אמורים לעמוד בראש סדר העדיפויות הכלכלי של מדינת ישראל.

גלעד ארדן: אבל אתם רק מבצעים, כפי שאמרת ...

יעקב ברקאי: יש מקומות הרבה בעייתיים יותר.

יעקב ברקאי: בסופו של דבר צריך לזכור שבהיי-טק חיפה לא מתמודדת מול הקריות, אלא מדינת ישראל מתמודדת מול העולם.

יעקב ברקאי: לראיה, בסוף מתקבלת החלטה האם להקים בחיפה או בהרצליה בכלל.

יעקב ברקאי: נשאלות שאלות אחרות לגמרי, לא על אזור העדיפות.

יעקב ברקאי: בייחוד בהיי-טק הנושא מורכב בהרבה מאישור הצו.

גלעד ארדן: זאת העמדה המסורתית של משרד האוצר, לא לתת כלום לאף אחד.

גלעד ארדן: בסדר.

גלעד ארדן: רשות הדיבור למר יפרח, יועץ כלכלי לשר התעשייה, המסחר והתעסוקה.

שמעון יפרח: ראשית, גם במלחמה וגם אחרי המלחמה היינו שם.

גלעד ארדן: במלחמה בין חיפה לקריות או במלחמה מול חיזבאללה?

שמעון יפרח: אצלנו הצפון הוא הצפון – כי מצפון תיפתח הטובה.

שמעון יפרח: גם במלחמה וגם אחריה היינו שם, שרצנו שם ביחד.

שמעון יפרח: הוקם מטה השר לשיקום הצפון, גם בזמן המלחמה וגם אחריה, ואנחנו שם גם היום.

שמעון יפרח: זה קודם כול אימרה על חשיבות מחוז הצפון.

2371: זה נכון.

שמעון יפרח: באשר להחלטה של בג"ץ, שקיבלנו רק כרגע, השר החליט שהנושא הזה יבוא אליו.

גלעד ארדן: רק כרגע?

גלעד ארדן: שמעתי עליה כבר לפני שבוע.

שמעון יפרח: כאשר אני אומר "כרגע" אתה יודע שאנחנו מעל הזמן, כמוך.

שמעון יפרח: אני מתכוון בימים האחרונים.

שמעון יפרח: כידוע שר התעשייה, המסחר והתעסוקה נמצא בימים אלה בסין וקיבל החלטה לפני היציאה שזה יבוא אליו להחלטה מיידית.

גלעד ארדן: יבואו אליו גם לשם לשימוע.

שמעון יפרח: זה יבוא לשימוע מיידי והתשובות יתקבלו בימים הקרובים.

גלעד ארדן: השימוע שבג"ץ פסק הוא רק בפני שר התעשייה, המסחר והתעסוקה?

שמעון יפרח: גם בפני שר האוצר.

שמעון יפרח: זה יבוא בפניהם.

שמעון יפרח: השר ביקש לזרז ולטפל בזה באופן מיידי כאשר יחזור.

שמעון יפרח: תתקבל תשובה.

גלעד ארדן: כלומר לשר עדיין אין עמדה.

יצחק וקנין: לדעתי לשר יש עמדה, ככל שאני יודע.

גלעד ארדן: אתה יכול להגיד גם את עמדתך.

יצחק וקנין: אני בעד שחיפה תקבל את כל ההטבות הללו, אך כפי שאומרים: קנאת סופרים תרבה חוכמה, הייתי מצרף גם את הקריות.

יעקב כהן: שמענו מנציג משרד האוצר שעבורו המרכז הוא כל השטח מאשדוד ועד חיפה.

יעקב כהן: המצב בשוק, כפי שהתפרסם בעיתונים, שבעשור האחרון הוכפל מחיר הדירות באשדוד.

יעקב כהן: העיר הגדולה היחידה בארץ, המטרופולין, שבה המחירים נשארו בעינם היא חיפה.

2371: מחירי הדירות ירדו ב-20%.

דוד עמר: גם בנשר.

2371: אצלכם לא.

יעקב כהן: אני לא מכיר את המצב בקריות.

יעקב כהן: אני יודע דבר אחד, העיר הגדולה היחידה במרכז הארץ שבה המחירים נשארו בעינם היא חיפה.

יעקב כהן: בחיפה, בעיר מרכזית, אפשר לרכוש דירת 3 חדרים ב-50,000 דולר.

יעקב כהן: זה אומר דרשני.

יעקב כהן: פשוט מאוד האוכלוסייה זולגת מן העיר חיפה.

יעקב כהן: העיר חיפה צריכה לקבל ייחודיות.

יעקב כהן: לא ייתכן לא להתייחס לכך שעיר מרכזית, שחיים בה מאות אלפי תושבים, מדברים על 250-300 אלף תושבים, תושביה עוזבים אותה.

יעקב כהן: היא צריכה לקבל עידוד מיוחד.

יעקב כהן: יש בה דברים חיוניים ולאומיים.

גלעד ארדן: יש בה את שכונת ויז'ניץ.

2371: זה הגאווה שלנו.

יעקב כהן: בואו נאמר שזה לא מעלה ולא מוריד.

יעקב פרץ: ואצלנו יש את (מקאווה?) ....

יעקב פרץ: שהוא משמעותי וחשוב.

יעקב פרץ: אתה לא יודע איזו השקעה גדולה השקענו שם.

יעקב כהן: זה יהודי יקר מאוד.

יעקב כהן: שני היהודים יקרים מאוד.

יעקב כהן: אני אומר דבר אחד, חיפה צריכה לקבל התייחסות מיוחדת בין הערים הגדולות בארץ כי יש בה בעיה חמורה.

יעקב כהן: תודה.

ליאורה בירנהק-מרכוס: אני יושבת-ראש התאחדות התעשיינים בצפון וגם יושבת-ראש לשכת התיאום של כל הארגונים הכלכליים בצפון.

ליאורה בירנהק-מרכוס: למען גילוי נאות, אני גם בעלים ומנכ"ל של מפעל "מנעמים" לוופלים שנמצא בחיפה כבר 58 שנים ולא יקבל הטבות כמפעל היי-טק אם יישאר בחיפה.

קריאה: מפעל מצוין.

ליאורה בירנהק-מרכוס: כתעשיינית אני גאה מאוד שרבים עלינו.

ליאורה בירנהק-מרכוס: הגיע הזמן שראשי הערים יידעו שהיכן שלא תהיה תעשייה, חבל, וזה חשוב.

ליאורה בירנהק-מרכוס: לא תמיד ראו את זה כך ואני שמחה שרבים עלינו.

ליאורה בירנהק-מרכוס: אני קצת עצובה שרבים רק על תעשיית ההיי-טק.

ליאורה בירנהק-מרכוס: "ישכר" היא לואו-טק, אבל היום הכול היי-טק כי היום כבר לא עושים ופלים ביד וגם ב"ישכר" לא מייצרים מוצרי היי-טק אלא מוצרי מתכת, זה מפעל מתכת שפשוט מאוד הצליח.

גלעד ארדן: אנחנו מכירים את הפרסומות של "בייגל אנד בייגל" ושל "חומוס צבר" שמראות שמכינים את המוצרים ביד.

גלעד ארדן: האין זה כך?

ליאורה בירנהק-מרכוס: ייתכן.

ליאורה בירנהק-מרכוס: "בייגל אנד בייגל" לא מכינים את המוצרים ביד, אבל בואו נגיד שיש מוצרים שמכינים אותם ביד והם נהדרים, אין בעיה.

ליאורה בירנהק-מרכוס: יש כאן חברים מש"ס.

ליאורה בירנהק-מרכוס: יש בדיחה על שלושה אנשים שבאים לרב.

ליאורה בירנהק-מרכוס: הוא אומר לראשון: אתה צודק, וגם לשני: אתה צודק, ואז השלישי משמיע את טיעונו והרב אומר לו: גם אתה צודק.

ליאורה בירנהק-מרכוס: זה בעצם מה שיוצא כאן.

ליאורה בירנהק-מרכוס: לא הייתי רוצה שייקחו מחיפה את מה שהיא קיבלה.

אליהו גבאי: זאת לא הדוגמה הנכונה כי כאן אולי אפשר לעזור לשניהם.

2371: זה יזלוג ממני.

2371: אם יתנו למבשרת הטבה לא תהיה תעשייה בירושלים.

יעקב פרץ: מבשרת קטנה מאוד, חיות בה 1,000 משפחות, אולי אפילו פחות, היא לא כמו הקריות.

2371: תן להם הטבות בלואו-טק, אין לי בעיה עם זה.

ליאורה בירנהק-מרכוס: שמענו שכאן הוגשו רק שתי הצעות, למרות שחיפה קיבלה אזור עדיפות ב', ומדובר על היי-טק.

ליאורה בירנהק-מרכוס: אני רוצה לבקש, נכון שכרגע התכנסנו כאן כדי לדעת האם העתירה שהם הגישו לבג"ץ מוצדקת והאם גם הם צריכים לקבל.

גלעד ארדן: אני לא בג"ץ.

ליאורה בירנהק-מרכוס: התכנסתם לבדוק גם את השאלה הזאת, האם העתירה לבג"ץ מוצדקת.

ליאורה בירנהק-מרכוס: אני סבורה שצריך להעלות פעם נוספת על סדר היום הציבורי את העובדה שהצפון מוזנח במשך שנים, עוד לפני המלחמה.

ליאורה בירנהק-מרכוס: זה שנפלו קטיושות ופתאום התחילו לשים לב אלינו, בסדר.

גלעד ארדן: גברתי צודקת במאה אחוז.

ליאורה בירנהק-מרכוס: חיפה והקריות נפלו לפני המלחמה בין הכיסאות כי המרכז היה, כפי שנאמר כאן, מאשדוד ועד חיפה, והטבות של פיתוח א' ניתנו מעכו וצפונה.

ליאורה בירנהק-מרכוס: הקריות וחיפה לא קיבלו מעולם שום דבר.

ליאורה בירנהק-מרכוס: אני מבקשת לחשוב על תוכנית, וכאן אני פונה למר שמעון יפרח ממשרד התעשייה, המסחר והתעסוקה, שהוא חבר יקר ובאמת ליווה אותנו בכול, צריך לחשוב עוד פעם איך אפשר להיטיב.

ליאורה בירנהק-מרכוס: העברת מפעלים ממקום למקום על-ידי הטבות לא מוסיפה בגדול למדינת ישראל.

ליאורה בירנהק-מרכוס: אם אעביר מפעל מתל-אביב לדרום או מתל-אביב לצפון עדיין זה יהיה אותו מפעל.

ליאורה בירנהק-מרכוס: עלינו למצוא דרך להביא מפעלים חדשים ולתת להם את מרב ההטבות.

יעקב כהן: יקחו מחוץ-לארץ?

ליאורה בירנהק-מרכוס: יש גם בארץ יזמים.

ליאורה בירנהק-מרכוס: אני רוצה שראשי ערים יתחרו עלינו, שתתנו לנו דברים נוספים על מה שהמדינה נותנת.

יעקב פרץ: רק במלחמה משותפת.

יעקב פרץ: תראי מה עושים לנו, איזו הפרדה עושים בינינו.

2371: בגללך אנחנו תקועים.

2371: הרסת לנו שנה של פיתוח.

ליאורה בירנהק-מרכוס: כאשר יזם מגיע אליכם תחזרו אחריו ותדאגו שיקבל 'מסלול ירוק', כי גם כאשר כבר אקבל את ההטבות ואחליט להקים מפעל בחיפה או בכל מקום אחר ייקח לי שנתיים לעבוד מול משרד התעשייה, המסחר והתעסוקה, וזה ידוע לכם, ומול עוד עשרות משרדי ממשלה, וזה מוציא את החשק, אז ההטבות כבר לא משנות.

ליאורה בירנהק-מרכוס: הבירוקרטיה היא שתוקעת את פיתוח התעשייה בישראל.

גלעד ארדן: תודה.

גלעד ארדן: הוועדה הזאת מקיימת דיונים רבים על התהליך של יצירת מדינת תל-אביב ומדינות הצפון והדרום, שבהן המאפיינים שונים לגמרי.

גלעד ארדן: התקיימו כאן דיונים על דיור ותעסוקה.

גלעד ארדן: בחינוך אסור לי לעסוק אבל אני מניח שוועדת החינוך דנה בכך.

גלעד ארדן: אין ספק שמה שאמרת נכון.

גלעד ארדן: השילוב שיכול למשוך אנשים לישובים בצפון ובדרום ולהפסיק את ההגירה השלילית הוא רק שילוב של חינוך, דיור ותעסוקה, הכול ביחד.

גלעד ארדן: אי אפשר לשים את האצבע רק על אחד מהם מבלי לטפל ולשדרג משמעותית את התחומים האחרים.

גלעד ארדן: היום הדיון נקודתי.

גלעד ארדן: ראשי הערים הגישו בקשה לקיים אותו וכיבדתי את בקשתם.

גלעד ארדן: אם תרצי, גברתי, נקיים דיונים גם על נושאים נוספים.

גלעד ארדן: אני מקווה שהדיונים הללו יעוררו את הממשלה, שהכלים הביצועיים החזקים נמצאים בידיה.

גלעד ארדן: הכנסת יכולה תמיד לנסות להוביל יוזמות חקיקה, אבל כאשר הממשלה מתנגדת קשה לנו בהרבה, ואולי אם תגיעי פעמים רבות יותר לכנסת תעזרי לנו להביא את קול הזעקה.

גלעד ארדן: תודה רבה.

יולי יואל אדלשטיין: אדוני היושב-ראש, אין לי הרבה להוסיף.

יולי יואל אדלשטיין: דיון שמנסה להכריע בין רשויות שונות הנמצאות סמוך זו לזו, איזו זכאית יותר ואיזו פחות, הוא תמיד דיון בעייתי.

יולי יואל אדלשטיין: יחד עם זה, אם אני מיתמם רק במקצת, אך במידת הסבירות, לא יותר מדי מיתמם, אני אומר שפרט לתושבי האזור שגרים ברחוב ספציפי אף אחד לא יודע באמת היכן עוברים הגבולות המוניציפליים בין קרייה אחת לשנייה או בין קרייה זו או אחרת לחיפה.

יולי יואל אדלשטיין: לכן אני סבור שההחלטה לתת הטבות ראויות לחיפה ולהוציא יחד עם זה את הקריות בעייתית מאוד, גם מבחינת המסר וגם מבחינת היישום שלה.

יולי יואל אדלשטיין: היא תיצור מצב מלאכותי מאוד.

יולי יואל אדלשטיין: אני מסכים עם גברת בירנהק שבוודאי חבל שמגיעים לדיונים כאלה רק אחרי שעיר כזאת או אחרת סופגת טילים, ובוודאי חבל שעיר כמו חיפה סופגת טילים, ואיך הגענו לכך זה כבר דיון אחר, לא בוועדה הזאת.

יולי יואל אדלשטיין: יחד עם זה, הייתי אומר שאנו כוועדה צריכים לעשות כל מאמץ כדי לא להוציא את הקריות מכלל ההחלטה כי כפי שאמרתי, בחלק מן המקרים זה אותו רחוב ורק מי שעסק שם במיפוי מדויק יודע מה שייך למה.

יולי יואל אדלשטיין: ניצור מצב מלאכותי מאוד במתן הטבות לחיפה, שזה דבר טוב וראוי, אם במקביל תהיה הוצאה של הרשויות הסמוכות מן ההטבות הללו.

1048: עמדתי על המטלות שמוטלות על חיפה.

1048: בנוסף לכך, וגם כתוצאה מכך, המצב הכלכלי בחיפה קשה באופן יוצא דופן, בין השאר בשל היחסים שלה מול הפריפריה.

1048: רק כדי לסבר את האוזן, בין השנים 2000-2005 עזבו את חיפה 55,000 אנשים – 20% מן האוכלוסייה.

1048: אנחנו אחת הערים הבודדות שיש בהן הגירה שלילית.

1048: 38% מן החיפאים שעוזבים את חיפה עוברים לערי הפריפריה של חיפה.

גלעד ארדן: הטענה שלך לא הגיונית.

גלעד ארדן: גם אם אדם יעבוד בקריות, זה לכשעצמו לא מצדיק עזיבה של חיפה, וגם להיפך, ואת זה אמרו כאן נציגי משרדי הממשלה.

גלעד ארדן: אני סבור שלא ראוי שהטיעון הזה ייאמר כאן.

1048: אדוני היושב-ראש, אני מציג את הטיעון הזה כדי להבהיר את המצב הכלכלי בחיפה.

גלעד ארדן: על כך אין חולק.

1048: זאת העיר היחידה שבה מחירי הקרקעות יורדים בזמן שבכל הארץ הם עולים באופן דרמטי.

1048: זאת עיר שבה חלק גדול מאזורי התעשייה עזובים.

1048: אנחנו עושים מאמצים אדירים לקדם אותם.

יעקב פרץ: משפילים את חיפה.

יעקב פרץ: אני נפגע בשבילם.

1048: דבר נוסף שבו חיפה שונה, לחיפה יש יתרון יחסי בהיי-טק – נמצאים בה הטכניון והאוניברסיטה, יש בה את מת"מ.

גלעד ארדן: בכרמל יש גם אוויר נקי יותר.

1048: כאשר אמרו לחיפה שיש לה 9 מיליון שקל ושאלו מה תרצה לעשות כדי לשפר את חיפה, לא על חשבון אף אחד, בניגוד כמעט לכל עיר אחרת בארץ שהיתה אומרת: "תנו לי 9 מיליון שקל" באה חיפה ואמרה: אני רוצה לעשות את מה שתמיד רציתי לעשות, אני רוצה לחזק את ההיי-טק, אני רוצה להשתמש בהיי-טק כמנוע לחיזוק שלי.

1048: את זה ביקשה חיפה, וזה ניתן לה.

1048: זה טוב לחיפה, זה מיוחד לחיפה בגלל הצרכים המיוחדים של חיפה.

1048: זה לא על חשבונו של אף אחד.

1048: העובדה שעכשיו באה הפריפריה ואומרת: גם אני רוצה, ובעצם על-ידי כך רוצה לגזול את כבשת הרש, היא אכן בעייתית בעינינו.

1048: אנחנו אכן עומדים על כך שהמנוע הזה יינתן איפה שתהיה לו השפעה (impact) ולא היכן שלא תהיה לו השפעה, מכיוון שלא תהיה לו השפעה בנשר.

1048: צריך לתת אותו היכן שיעזור, לעיר שנמצאת במצוקה אמיתית.

1048: ההחלטה היתה נכונה והיא צריכה להישאר בעינה, בדיוק כפי שהיא.

יעקב פרץ: תאמין לי שבשם תושבי חיפה אני נעלב.

גלעד ארדן: אני מבקש לנסות להציע הצעת החלטה.

גלעד ארדן: אם חברי הכנסת חולקים עליה או רוצים לשנות בה משהו, יאמרו את דברם.

גלעד ארדן: אני מבקש להקדים ולומר שכאשר כינסתי את הדיון הזה לא ידעתי שחיפה מתנגדת להרחבת ההטבות גם לאזור הקריות, נשר וטירת הכרמל.

גלעד ארדן: לכן שאלתי את נציגי משרד האוצר ומשרד התעשייה, המסחר והתעסוקה האם הם מכירים עבודה מקצועית כלשהי או שיש להם עמדה מקצועית שתומכת ומצדיקה הבחנה בין הטבות שניתנות בחיפה ובישובים הסמוכים לה.

גלעד ארדן: מעבר לכך שמשרד האוצר לא רוצה לתת בכלל - - -

1048: הגשנו להם עבודה כזאת.

יעקב פרץ: גם לנו יש עבודה כזאת.

גלעד ארדן: לכן בהצעת ההחלטה שלי הצעתי כן להרחיב את ההטבות.

2371: זה היה ברור מראש.

2371: לכן גם לא הוזמנתי להשתתף בדיון.

גלעד ארדן: חבל מאוד שאתה אומר את זה.

גלעד ארדן: אני בטוח שאתה לא מאמין בכך.

2371: כך עולה מההתנהגות שלך כלפיי.

2371: למרות שאני הכי מבוגר כאן - - -

גלעד ארדן: לא התנהגת כמו הכי מבוגר כאן ולכן אילצת אותי לקטוע את דבריך.

2371: שמעתי איך דיברו חבריי ואיך התנהגת כלפיהם בסבלנות.

2371: המשחק היה מכור מראש.

גלעד ארדן: כאן זה לא בית-משפט, עם כל הכבוד.

גלעד ארדן: זאת ועדה פוליטית, כפי שידוע לך היטב.

קריאה: גם ההחלטה פוליטית.

גלעד ארדן: וגם ההחלטה פוליטית, נכון.

גלעד ארדן: כל אחד יתחשב בה כרצונו, וגם הממשלה.

דוד עמר: ההחלטה שהתקבלה בממשלה היתה פוליטית.

גלעד ארדן: 1) מכיוון שהמחלוקת הזאת מעכבת את הוצאת מפת אזורי העדיפות הלאומית החדשה למדינת ישראל, הוועדה קוראת לשרים לקיים בדחיפות את החלטת בית-הדין הגבוה לצדק ולהזמין בדחיפות את ראשי הערים לשימוע, כדי לקבל החלטות עד לסוף החודש הזה.

גלעד ארדן: 2) הוועדה קוראת לשר האוצר ולשר התעשייה, המסחר והתעסוקה להרחיב את ההכרזה על אזור עדיפות לאומית ב', עליה הוחלט לאחר מלחמת לבנון השנייה, גם לערי הקריות, טירת הכרמל ונשר.

גלעד ארדן: 3) הוועדה תומכת כמובן בהטבות שניתנו לעיר חיפה ובהותרתן על כנן.

גלעד ארדן: 4) במידה וההטבה לא תורחב, ועדת הכלכלה תקדם הצעת חוק פרטית מטעמה כדי לנסות לאלץ את הממשלה להרחיב את ההטבות.

גלעד ארדן: תודה רבה.

גלעד ארדן: הישיבה נעולה.